Geirmund Lykke

Geirmund Lykke (født 1957) er en norsk politiker, som representerer Kristelig Folkeparti.

Han vokste opp på Hallset i Trondheim. Han utdannet seg til sivilingeniør i byggteknikk ved NTH. Han hadde verv i Kristelig Folkepartis Ungdom i studietiden.Nidaros 30. april 1977, s. 3.Folkets Framtid, 16. april 1982, s. 11.

Lykke var avdelingsingeniør ved Sør-Helgeland interkommunale plankontor i Brønnøysund fra 1983 til 1985, deretter avdelingsingeniør, overingeniør og fagleder ved helsekontoret, senere miljøenheten i Trondheim kommune.

Fra 1999 til 2011 var han medlem av Sør-Trøndelag fylkesting og leder for Kristelig Folkepartis fylkestingsgruppe. Fra 2011 til 2023 var han på nytt medlem av bystyret, de første åtte årene som medlem av formannskapet (titulert kommunalråd), de fire siste som leder for bystyrets oppvekstkomité.

Han har representert kommunen og fylkeskommunen i mange styrer, især på film- og scenekunstfeltet, blant annet som styreleder i Trondheim Kino, styremedlem i Film & Kino, leder i Tildelingsutvalget for tilskudd til filmfestivaler og styreleder i Kosmorama.

Lykke satt i Kristelig Folkepartis sentralstyre 2009–2013 og 2015–2017. I 2022 ble han fylkesleder i Trøndelag Kristelig Folkeparti. 

 Referanser 

Kategori:Lokalpolitikere i Trondheim
Kategori:KrF-politikere i Sør-Trøndelag
Kategori:Norske sivilingeniører
Kategori:KrF-politikere i Trøndelag
Kategori:Personer fra Trondheim kommune